stanford-oval/wikipedia huggingface dataset:
ג'בון קרטר
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ממפיס | 39 | 3 | 14.8 | 0.303 | 0.333 | 0.813 | 1.7 | 1.8 | 0.7 | 0.3 | 4.4 |
| 2019/2020 | פיניקס | 58 | 2 | 16.3 | 0.416 | 0.425 | 0.852 | 2.0 | 1.4 | 0.8 | 0.3 | 4.9 |
| 2020/2021 | פיניקס | 60 | 1 | 12.0 | 0.422 | 0.371 | 0.571 | 1.5 | 1.2 | 0.5 | 0.2 | 4.1 |
| 2021/2022 | ברוקלין | 46 | 1 | 12.0 | 0.333 | 0.331 | 0.700 | 1.5 | 1.0 | 0.3 | 0.2 | 3.6 |
| 2021/2022 | מילווקי | 20 | 2 | 17.7 | 0.506 | 0.558 | 1.000 | 2.2 | 2.5 | 0.5 | 0.2 | 5.6 |
| 2022/2023 | מילווקי | 81 | 39 | 22.3 | 0.423 | 0.421 | 0.816 | 2.5 | 2.4 | 0.8 | 0.4 | 8.0 |
| קריירה |  | 304 | 48 | 16.3 | 0.400 | 0.397 | 0.811 | 1.9 | 1.7 | 0.6 | 0.3 | 5.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | פיניקס | 7 | 0 | 3.1 | 0.375 | 0.000 | 0.000 | 0.3 | 0.6 | 0.0 | 0.0 | 0.9 |
| 2021/2022 | מילווקי | 11 | 0 | 11.4 | 0.474 | 0.429 | 1.000 | 1.5 | 0.9 | 0.7 | 0.0 | 2.1 |
| 2022/2023 | מילווקי | 4 | 0 | 12.3 | 0.222 | 0.143 | 0.000 | 1.0 | 1.0 | 0.3 | 0.0 | 1.3 |
| קריירה |  | 22 | 0 | 9.0 | 0.389 | 0.250 | 0.500 | 1.0 | 0.8 | 0.4 | 0.0 | 1.5 |
הערות שוליים

↑  הסטטיסטיקות של קרטר בליגת המכללות, באתר sports-reference.com
↑  רשימת הנבחרים בדראפט 2018, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
בנתוריט

| --- | --- |

 תכונות המינרל
 הרכב כימי:  (Ca6(Cr,Al)2(SO4)3(OH)12•26(H2O
 מערך קריסטלוגרפי:  הקסגונלי
 צורת הגביש:  גבישים קצרים ועבים משושים עד 0.25 מ"מ, בדרך כלל במקבצים סיביים, גרגריים או כסרטים דקים.
 צבע:  סגול, סגול בהיר
 ברק:  זגוגי
 שקיפות:  שקוף
 פצילות:  מושלמת על {1010}, ובלתי מובחנת על {0001}
 קשיות:  2 בסולם מוס
 משקל סגולי:  2.025
 שרטוט:  סגול חיוור מאוד
 מידע נוסף:  גבישים תאומים אפשריים על {1010}.
 מינרלים נלווים:  קלציט, בראונמילריט, ספוריט, כלוריט, מאיניט, טרוסקוטיט, תאומסיט, ומלניקוביט
 
בנתוריט הוא מינרל סולפטי נדיר מאוד המכיל כרום, ניקל וסידן השייך לקבוצת האטרינגיט שעד היום נתגלה בישראל בלבד.
תכונות > הרכב כימי וקריסטלוגרפיה

נוסחת המבנה הכימי של הבנתוריט היא (Ca6(Cr,Al)2(SO4)3(OH)12•26(H2O
הבנתוריט מתגבש במערכת ההקסגונלית, חבורת סימטריות נקודתית "דיהקסגונלית דיפירמידלית"  6/m\ 2/m\ 2/m\ , וחבורת סימטריות מרחבית P63/mmc. הפרמטרים של תא היחידה הם: Å‏a=22.35‏ ו-c=21.41.‏
תכונות > תכונות פיזיקליות

הגבישים קצרים עבים ומשושים עד 0.25 מ"מ, בדרך כלל במקבצים סיביים, גרגריים או כסרטים דקים. לבנתוריט פצילות מושלמת על {1010}, ובלתי מובחנת על {0001}. הקשיות של המינרל נמוכה, 2 בסולם מוס, ומשקלו הסגולי הממוצע 2.025 גרם לסמ"ק.
תכונות > תכונות אופטיות

אופטית המינרל הוא חד-צירי חיובי. מקדמי השבירה של הבנתוריט הם: nε=1.484‏ ו-nω=1.478.‏  גבישי הבנתוריט שקופים, צבעם סגול עד סגול בהיר. הברק של הבנתוריט הוא זגוגי והנפיצה שלו בינונית. הבנתוריט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש. מזווית אחת (X) המינרל כמעט חסר צבע, ומזוויות אחרות (Y ו-Z) הוא ורוד או סגול חיוור.
גילוי ומקור השם

הבנתוריט נתגלה ב-1980 על ידי הגאולוגית שולמית גרוס בתצורת חתרורים משברי סלעים שהובאו ממחצבות "שיש ערד", והיא קראה למינרל על שמו של יעקב בן-תור (2002-1910), פרופסור לגאולוגיה ומנהל המכון הגאולוגי.
מקור ותפוצה

הבנתוריט מצוי בעורקים הידרותרמיים של טמפרטורה נמוכה בשיש שחור של קלציט-ספוריט, ונתגלה עד היום במקום אחד בעולם: בתצורת חתרורים, מזרחית לערד. מחשוף של בנתוריט נתגלה בקילומטר ה-82 בכביש מעלה אדומים-ים המלח.
לקריאה נוספת

Gross, S. (1980) Bentorite. A new mineral from the Hatrurim Area, west of the Dead Sea, Israel. Israel J. of Earth Sci., 29, 81–84. [abstract in Amer. Mineral., 66 (1981), 639]
המאמר המקורי של שולמית גרוס
הערות שוליים

↑  פרויקט rruff
↑  אתר rruff
↑  חתרורי אדומים - עורק בנתוריט
ג'וש קבאלו

ג'ושוע ג'ון קבאלו (באנגלית: Joshua John Cavallo; נולד ב-13 בנובמבר 1999) הוא כדורגלן אוסטרלי המשחק בעמדת המגן השמאלי והקשר באדלייד יונייטד.
קריירה

קבאלו שיחק במחלקות הנוער של מלבורן ויקטורי ומלבורן סיטי, ולאחר מכן שולב בקבוצת המילואים של מלבורן סיטי.
ב-5 באפריל 2019 הודיעה מלבורן סיטי כי חוזהו של קבאלו לא יחודש. ב-24 ביוני 2019 הצטרף לווסטרן יונייטד, העולה הטרייה לליגת העל. ב-10 בפברואר 2021 הודיע המועדון על שחרורו.
ב-18 בפברואר 2021 חתם על חוזה עד לתום העונה באדלייד יונייטד מליגת העל האוסטרלית. לאחר חצי-עונה מוצלחת, בה פתח ב-15 משחקים, שותף בשלושה נוספים וזכה בפרס "הכוכב העולה" של המועדון, חתם על חוזה לשנתיים נוספות.
חיים אישיים

באוקטובר 2021 יצא קבאלו מהארון כגיי בציוץ בטוויטר ובסרטון שפרסם יחד עם אדלייד יונייטד, ובכך היה לאחד מהכדורגלנים המקצוענים הפעילים הבודדים בעולם שיצאו מהארון.
כדורגלנים רבים, פעילים ושאינם, פרסמו הודעות תמיכה בקבאלו, ביניהם אנטואן גריזמן, ג'רארד פיקה, רפאל וראן, ריו פרדיננד, גארי ליניקר ועוד. גם מועדוני כדורגל רבים, כגון יובנטוס, ארסנל, ליברפול וברצלונה שיתפו את הציוץ והביעו תמיכה בקבאלו.
הערות שוליים

↑  "Cavallo to depart at season's end". Melbourne City FC. 15 באפריל 2019. נבדק ב-27 באוקטובר 2021. {{cite news}}:  (עזרה)
↑  Windon, Jacob (24 ביוני 2019). "Signing news: Western United confirm double swoop". A-League. {{cite news}}:  (עזרה)
↑  Greco, John (3 בינואר 2020). "Maclaren at the double as 10-man City hold off United fightback". נבדק ב-27 באוקטובר 2021. {{cite news}}:  (עזרה)
↑  "Josh Cavallo departs". Western United FC. 10 בפברואר 2021. נבדק ב-27 באוקטובר 2021. {{cite news}}:  (עזרה)
↑  "Reds sign Cavallo for remainder of the season". Adelaide United FC. 18 בפברואר 2021. נבדק ב-11 באוגוסט 2021. {{cite web}}:  (עזרה)
↑  "Waldus and Halloran claim 2021 Alagich Vidmar Awards". Adelaide United FC. 15 ביוני 2021. נבדק ב-27 באוקטובר 2021. {{cite news}}:  (עזרה)
↑  "Reds extend Cavallo contract for two-years". A-League. 11 במאי 2021. נבדק ב-11 באוגוסט 2021. {{cite web}}:  (עזרה)
↑   ציוץ של ג'וש קבאלו ברשת החברתית אקס (טוויטר), 27 באוקטובר 2021
↑   ציוץ של ג'וש קבאלו ברשת החברתית אקס (טוויטר), 27 באוקטובר 2021
↑  ‘Great courage’ - football world reacts to player coming out as gay, www.nationalworld.com (באנגלית)
↑   ציוץ של אנטואן גריזמן ברשת החברתית אקס (טוויטר), 27 באוקטובר 2021
↑   ציוץ של ג'רארד פיקה ברשת החברתית אקס (טוויטר), 27 באוקטובר 2021
↑   ציוץ של רפאל וראן ברשת החברתית אקס (טוויטר), 27 באוקטובר 2021
↑   ציוץ של ריו פרדיננד ברשת החברתית אקס (טוויטר), 27 באוקטובר 2021
↑  ‘I have been fighting my sexuality’: A-League player Josh Cavallo comes out as gay, the Guardian, ‏2021-10-27 (באנגלית)
↑   ציוץ של יובנטוס ברשת החברתית אקס (טוויטר), 27 באוקטובר 2021
↑   ציוץ של ארסנל ברשת החברתית אקס (טוויטר), 27 באוקטובר 2021
↑   ציוץ של ליברפול ברשת החברתית אקס (טוויטר), 27 באוקטובר 2021
↑   ציוץ של ברצלונה ברשת החברתית אקס (טוויטר), 27 באוקטובר 2021
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
בלה צרקווה

ערך זה עוסק בעיירה בפרובינציית וויבודינה בסרביה. אם התכוונתם לעיר באוקראינה, ראו .
| --- | --- |
סמל בלה צרקווהסמל בלה צרקווה

רחוב בעיירה
 מדינה:  סרביה סרביה
 פרובינציה:   וויבודינה
 מחוז:  באנאט הדרומי
 שטח:  39.2 קמ"ר
 גובה:  78 מטרים
 אוכלוסייה:  ‏
  ‑ בעיירה:  9,080 (2011)
  ‑ במטרופולין:  17,285 (2011)
  ‑ צפיפות:  272 נפש לקמ"ר (2011)
 קואורדינטות:  44°53′51″N 21°25′01″E﻿ / ﻿44.89750°N 21.41694°E﻿ / 44.89750; 21.41694
 אזור זמן:  UTC +1
 http://belacrkva.rs
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי בֶּלָה צְרְקְוָוה(למפת סרביה רגילה) בלגרד נובי סאד  ניש קראגויבאץ סובוטיצה זרניאנין צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי בֶּלָה צְרְקְוָוה  he tabBackground:;tabBorder:#aaa;defaultTab:0;
בֶּלָה צְרְקְוָוה (בסרבית בכתב קירילי: Бела Црква) היא עיירה ורשות מקומית השוכנת במזרח סרביה, סמוך לגבול רומניה בשטח מחוז באנאט הדרומי
אשר בפרובינציית וויבודינה.
היסטוריה

קיים תיעוד ליישוב במקום החל מאמצע המאה ה-14 עת נשלט האזור על ידי ממלכת הונגריה. משמעות השם בלה צרקווה היא כנסייה לבנה. במהלך המאה ה-16 נכבש האזור על ידי האימפריה העות'מאנית וב-1716 עבר לחזקת ממלכת הבסבורג. בין 1787 ל-1788 כבשו שוב העות'מאנים את העיירה. בהמשך שבה לידי ההבסבורגים, נכללה בשטחי האימפריה האוסטרית ומאוחר יותר בשטחי האימפריה האוסטרו-הונגרית. לאחר מלחמת העולם הראשונה עברה בלה צרקווה לחזקת ממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך ימים אחדים. יוגוסלביה חולקה לאזורי שליטה בין מדינות הציר ואזור בלה צרקווה נותר בחזקה גרמנית. לאחר המלחמה נכללה העיר בשטחי יוגוסלביה ולאחר התפרקות יוגוסלביה בשטחי סרביה.
הקהילה היהודית

קיים תעוד לנוכחות יהודים בעיירה החל משלהי המאה ה-18, אך קהילה ממוסדת נוסדה במחצית השנייה של המאה ה-19. ב-1898 הוקם בית הכנסת ובראשית המאה ה-20 מנתה הקהילה 243 נפשות שהיוו 2.25 אחוזים מתושבי העיירה. ב-1910 התגוררו בבלה צרקווה 250 יהודים.
לאחר מלחמת העולם הראשונה וכינון ממלכת יוגוסלביה חלה ירידה הדרגתית במספר בני הקהילה. ב-1929 נמנו בבלה צרקווה 129 יהודים וב-1940 מנתה הקהילה 51 נפשות. באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. אזור בלה צרקווה נותר בחזקת הגרמנים ובמהלך השואה נרצחו כל בני הקהילה. ב-1950 נהרס מבנה בית הכנסת.
הערות שוליים

↑  , מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-7 במרץ 2015 (בסרבית).
↑  הקהילה היהודית בבלה צרקווה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 84.
↑  אתרי מורשת בוויבודינה, באתר jewish-heritage-europe.eu, אוחזר ב-7 במרץ 2015 (באנגלית).
| --- | --- |
בקרת זהויות :  NLI: 987007555364005171  GND: 4107933-4  LCCN: n84187497  NKC: ge128733  VIAF: 133745274   WorldCat (עם VIAF): 133745274
בית דג'אן

ערך זה עוסק בכפר ערבי שננטש במלחמת העצמאות. אם התכוונתם למשמעות אחרת, ראו .
| --- | --- |

מראה כללי של הכפר לפני 1935
 טריטוריה:  המנדט הבריטי המנדט הבריטי
 מחוז:  מחוז לוד
 נפה:  נפת יפו
 שפה רשמית:  ערבית
 תאריך ייסוד:  המאה ה-16
 שטח:  17,327 דונם עות'מאני (1945)
 סיבת נטישה:  מבצע חמץ
 תאריך נטישה:  25 באפריל 1948
 יישובים יורשים:  בית דגן, משמר השבעה, גנות, חמ"ד ומספר שכונות של ראשון לציון
 דת:  מוסלמים
 אוכלוסייה:  ‏
  ‑ ביישוב לשעבר:  3,480 (1945)
 קואורדינטות:  32°00′13″N 34°49′45″E﻿ / ﻿32.00350833°N 34.82926111°E﻿ / 32.00350833; 34.82926111 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) בית דג'אן(למפת גוש דן רגילה) בית דג'אן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית דג'אן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית דג'אן  he tabBackground:;tabBorder:#aaa;defaultTab:0;
מראה כללי של האתר בו שכן מרכז הכפר, 3/2010
בית דג'אן (בערבית: بيت دجن) היה כפר ערבי כ-9 קילומטרים דרומית-מזרחית ליפו, בסמוך לכביש מראשון לציון ליהודיה (היום כביש 412) וגם בסמוך לדרך ההיסטורית בין יפו לירושלים דרך רמלה (היום כביש 44). הכפר היה שייך לנפת יפו המנדטורית, שמו מגיע ככל הנראה משמו של האל הכנעני דגון. במהלך מלחמת העצמאות הכפר נכבש ותושביו ברחו לרמלה.
היסטוריה > העת העתיקה

בתנ"ך, ובטקסטים מצריים ואשוריים קדומים, מוזכר היישוב בית דגון, ששמו התגלגל כבית דגאנא בתקופה האשורית וכ-Keparadagon ("כפר דגון") בתקופה הרומית. בתקופה זו התקיים במקום יישוב שומרוני שבו הקים בבא רבא בית כנסת במאה ה-4.
היסטוריה > התקופה המוסלמית הקדומה

הח'ליף האומיי השאם אבן עבד אלמלכ בנה בכפר ארמון, והצלבנים בנו בו מבצר בשם קסאל מַאֵן. במקום נשארו שרידי מבנים עתיקים מערות ובורות.
הגאוגרף הערבי בן המאה ה-10 מוקדסי הזכיר בכתביו דרך באזור רמלה בשם דרב דג'ון, שהובילה לכפר דג'ון שבו היה מסגד שישי. במקום אחר, הוא כותב שרוב תושבי העיירה בזמנו היו שומרונים. באותה העת, אחד משמונת שערי העיר רמלה נקרא באותו השם, דג'ון.
במאה ה-11, בית דג'ן שימשה כמפקדה של הצבא הפאטמי בארץ ישראל.
היסטוריה > התקופה העות'מאנית

בשנת 1596, במפקד האוכלוסין שערך השלטון העות'מאני, גרו בכפר 633 איש.
היסטוריה > המנדט הבריטי

במפקד האוכלוסין המנדטורי של 1931, נמנו בבית דג'אן 2,626 מוסלמים, 27 נוצרים ו-11 יהודים שהתגוררו ב-591 בתים. לפי סקר הכפרים 1945 מנתה אוכלוסיית בית דג'אן 3,480 נפשות, מתוכם 130 נוצרים והיתר מוסלמים. בתקופת המנדט הבריטי גדלה אוכלוסיית בית דג'אן ב-127% הכפר היה בעל שטח נרחב של 17,327 דונם, מתוכם היו 1,975 דונם בבעלות יהודית .
בתקופת המרד הערבי הגדול שימש הכפר כמחסה לפורעים שבין שאר פעולותיהם ירו על נוסעים יהודים בכביש.
במסגרת הקמת מצודות למשטרה הבריטית בהתאם לתכנונו של סר צ'ארלס טגארט הוקמה בשנים 1941-1940 מצודת משטרה בצומת שמדרום לכפר שבו הצטלבו הדרכים הראשיות מיפו לרמלה ומיהודייה לראשון-לציון.
ב-1927 פרסמה רשות העתיקות דו"ח לפיו במרכז הכפר עמד מסגד שכונה ג'אמע עבד אלע'ר. תחת המסגד הייתה קריפטה שהובילה לתא תת-קרקעי שהכיל קבר קדוש.
ממערב לכפר ומצפון לצומת הראשי הוקמה ב-1944 בלב הפרדסים מטוויית 'גולדן ספינדל' על ידי חברת 'האחים אבו לבן', שמנהלה היה אחמד אבו לבן מוסלמי תושב יפו, שהיה חבר במועצת עיריית יפו וחבר הוועדה הלאומית שלה. במטווייה ייצרו בדים באמצעות מכונות חדישות יחסית. חומרי הגלם והעובדים המקצועיים הובאו מסוריה. בתחילת מלחמת העצמאות פינו בעלי החברה חלק ממכונות הייצור וציוד יקר ערך של המטווייה לשכם, והמפעל שבק חיים. במבני המטווייה התמקמה מחלקה של אנשי כנופיות ערביות, שהיו תחת פיקודו של חסן סלאמה, מפקד הכנופיות הערביות במחוז לוד.
היסטוריה > מלחמת העצמאות

במלחמת העצמאות הותקפו מספר פעמים מכוניות של יהודים שנסעו סמוך לכפר ביריות ובמוקשים.
בית הקרן הקיימת על יד בית דגן היה בית מבודד בשטח הערבי ושימש כחלק ממערך אבטחת הדרך לירושלים. בבית שהו נוטרים יהודים והוא היה נתון להתקפות מתמידות מצד הכפר בית דג'ן הסמוך. בדצמבר 1947 התמקם בו כוח פלמ"ח בתחילת ינואר פוצץ אחד מחדרי הבית ולוחם אחד נהרג. באמצע פברואר 1948 הוחלף כוח הפלמ"ח במחלקה מגדוד 51 של חטיבת גבעתי. הבית בן שלוש הקומות הפך למשלט קדמי. ערביי הסביבה תקפו את הבית כמה פעמים ואף הצליחו ב-19 בפברואר להחריבו באמצעות מכונית תופת, אך המגינים הצליחו להדוף בגבורה ובעקשנות את כל ההתקפות, אף על פי שהיו נצורים במקום לסירוגין במשך כשישה שבועות עד תום מבצע חמץ בתחילת מרץ נפגע יהודי נוסף בבית מזריקת רימון. ניסיונות נוספים לכיבוש המקום נעשו במחצית השנייה של חודש מרץ.
בחודשים ינואר ופברואר פוצצו אנשי ההגנה כמה בתים בכפר ששימשו מרכז לכנופיות וכעמדות ירי לעבר הכביש.
בתחילת מרץ 1948 הגיעו לכפר לוחמים עיראקים. בסוף אפריל 1948 עברו תושבי בית דג'ן בחסות המשטרה הבריטית לרמלה. בריחתם הושלמה ב-1 במאי.
ב-15-15 במאי נכבש הכפר על ידי חטיבת 'קרייתי. בזמן ההפוגה הראשונה נהרסו בתי הכפר שהיה קרוב לחזית במטרה למנוע חזרת התושבים והשתלטות האויב. ביוני אותה שנה סיכם בן-גוריון לעצמו כי הבתים נהרסו, ככל הנראה על סמך דיווח של יוסף ויץ, אולם בספטמבר מצאו את הכפר מתאים ליישוב של עולים יהודים. כמה מבתי הכפר עוד עומדים על תלם; חלקם נטושים, חלקם מיושבים, וחלקים בשימוש כבנייני משרדים ומחסנים.
על אדמות הכפר הוקמו היישובים בית דגן, משמר השבעה, גנות, חמד וכן מספר שכונות של ראשון לציון. באוקטובר 1948 הוקמה במטווייה הנטושה סדנת תחבורה 14 שהייתה כפופה לשירות התחבורה. בינואר 1949 הפכה לבית מלאכה בסיסי 684 ולימים שלוחה של מרכז שיקום ואחזקה (מש"א) 7100 בתל השומר.
גלריה

שרידי באר מים בשולי הכפר, 3/2010
בית ערבי מקורי המתפקד גם היום למגורים, 3/2010
בית מקורי בצמוד לבית המועצה המקומית בית דגן היכן שהיה מרכז הכפר עד לחיסולו בשנת 1948, 3/2010
לקריאה נוספת

משה גבעתי, בידיהם חושלה הפלדה - סיפורו של מרכז השיקום ואחזקה 7100 1948 - 1996, הוצאת משרד הביטחון, 1997
גד קרויזר, הטיגארטים - הקמת מצודות המשטרה הבריטית בארץ ישראל 1943-1938, ספריית יהודה דקל והמועצה לשימור אתרי מורשת בישראל, ישראל, 2011
הערות שוליים

↑  Levy, 1995, p. 492.
↑  Al-Muqaddasi, 1886, p. 33
↑  Conder, 1876, p.196
↑  Gil and Broido, 1997, p. 727.
↑  Index of /15/items/CensusOfPalestine1931.PopulationOfVillagesTownsAndAdministrativeAreas/
↑  הגאוגרף פרופסור משה ברוור, במחקרו, "הגירה כגורם בגידול הכפר הערבי בארץ ישראל" (מרחבים 2, קובץ מרחבים בגאוגרפיה של ארץ ישראל והמזרח התיכון, 1975, 72-81) שעסק בהגירה של פועלים ממצרים בתקופת המנדט הבריטי והשתקעותם בעיקר במישור החוף, הגיע למסקנה שלפחות שליש מהגידול במספר הערבים תושבי מישור החוף בתקופת המנדט מקורו בהגירה ממצרים. כמו כן הגיע ברוור למסקנה שגידול האוכלוסין בכפרים של אזור החוף לא נבע מריבוי טבעי ו/או כתוצאה מהגירה פנימית של ערבים שעזבו את כפריהם בגליל ובשומרון והשתקעו באזור החוף היכן שאפשרויות התעסוקה היו טובות יותר. בין השנים 1922- 1944 גדלה אוכלוסיית אזור החוף כתוצאה מההגירה המצרית, ואוכלוסיית בית דג'ן גדלה ב-127%
↑  Sami Hadawi, Village statistics 1945, Classification of Land and Area Ownership in Palestine, Beirut, 1970 דפים סרוקים באתר פלסטין רממברד
↑  התנקשות נתעבת ב-2 פועלים יהודיים בנחלת-יהודה, דבר, 3 ביוני 1936 
שלב אחרי שלב מתגלים תעלולי המרצחים, דבר, 8 בפברואר 1940
↑  IAA (PAM), archives: "Beit Dajan", ATQ/722; Sharon, 1997, vol. II p. 90
↑  נפצעו, דבר, 12 בינואר 1948 
 יריות אל אמבולנס ליד יאזור-בית דגון, דבר, 13 בינואר 1948 
 מכונית משורינת נוקשה ליד בית-דגון, דבר, 30 בינואר 1948
↑  איש-הגנה נהרג בבית-דגון, דבר, 6 בינואר 1948
↑  אנשי המגן פרקו, דבר, 20 בפברואר 1948
↑  נפצע מרימון בבית הקה"ק ליד בית-דגון, דבר, 2 במרץ 1948
↑  פוצצה אכסניה של כנופיה בבית-דגון, דבר, 9 בינואר 1948 
 ההגנה מכה בבסיסי הפורעים בדרום ובצפון, דבר, 20 בינואר 1948 
 ההגנה מכה בקני הכנופיות, דבר, 27 בפברואר 1948
1 2  יואב גלבר, קוממיות ונכבה: ישראל, הפלסטינים ומדינות ערב, 1948, אור יהודה: דביר, תשס"ד 2004, עמ' 108, 163, 176 ו-291
↑  מנוסת בהלה של הערבים באזור יפו נמשכת, דבר, 2 במאי 1948
↑  בני מוריס, לידתה של בעיית הפליטים הפלסטינים 1947–1949, עמ' 190, 222 ו-261.
| --- | --- |
בקרת זהויות :  LCCN: n80149964  VIAF: 123158872   WorldCat (עם VIAF): 123158872
ג'ובאני פרטיצ'יפאציו השני

ג'ובאני פרטיצ'יפאציו השני (באיטלקית: Giovanni II Participazio) היה הדוכס ה-15 של ונציה. ג'ובאני כיהן בתפקיד דוג'ה מאז מות אביו, אורסו פרטיצ'יפאציו הראשון בשנת 881 ועד שוויתר על כיסאו בשנת 887.
ג'ובאני מונה לתפקיד דוג'ה לצד אביו, עוד בימי חייו של אביו. לאחר מות אביו, בניסיון לשמר את השושלת המשפחתית, ניסה ג'ובאני להביא לך שאחיו, באדוארו, ימונה לרוזן קומאקו (Comacchio), ולצורך זה שלח אותו אל האפיפיור. מארינוס, רוזן קומאקו באותה עת שמה על כך ושבה את באדוארו, ושלח אותו חזרה לוונציה, שם נפטר זמן קצר לאחר מכן.
ג'ובאני תקף את קומאקו והרסה, אולם בשל היותה שטח של מדינת האפיפיור, נאלץ להשיבה לידי האפיפיור.
בשנת 883 ג'ובנאי כרת חוזה בין ונציה לבין האימפריה הרומית הקדושה (המשא ומתן נוהל עם הקיסר קרל השמן).
בהתאם למקובל, מינה ג'ובאני את אחיו, פייטרו, לדוג'ה לצידו, אולם פייטרו נפטר זמן קצר לאחר מכן. ג'ובאני הציע לאחיו הצעיר אורסו את התפקיד, אולם אורסו סירב לקבלו עד שנפל ג'ובאני למשכב.
בשל מחלתו, ג'ובאני פרש, ופייטרו קאנדיאנו הראשון נבחר לדוג'ה.
| --- | --- |
בקרת זהויות :  GND: 1023052776  VIAF: 316739240   WorldCat (עם VIAF): 316739240
ג'ון הרלן קים

| --- | --- |

קים, 2017
 לידה:  10 בינואר 1993 (בן 31) מלבורן, אוסטרליה 
 מדינה:  אוסטרליה 
 תקופת הפעילות:  מ-2010 
 מקום לימודים:  Mount Waverley Secondary College 
 פרסים והוקרה:  Otto Laporte Award (2001) 
 פרופיל ב-IMDb
 
ג'ון הרלן קים (באנגלית: John Harlan Kim; נולד ב-10 בינואר 1993) הוא שחקן קולנוע וטלוויזיה אוסטרלי.
ביוגרפיה

קים נולד במלבורן אוסטרליה להורים מהגרים מקוריאה הדרומית. בתיכון שיחק כדורסל ואז החל להתעניין במשחק.
קריירה

האודישן הראשון של קים היה מול טום הנקס וסטיבן שפילברג לתפקיד בסדרת הטלוויזיה הפסיפיק, שם קיבל את תפקידו של חייל יפני בן 14 בפרק "אוקינאווה". לאחר מכן בילה קים שנתיים בסיום בית הספר התיכון ושיחק בתפקיד דייל "מכא" מקגרגור, דמות חוזרת באופרת הסבון האוסטרלית "שכנים שכנים".
בשנת 2014 לוהק קים לתפקיד ראשי בסדרת הטלוויזיה ההרפתקנית "שומרי האוצרות" בתפקיד אזיקיאל ג'ונס, גנב ו"אמן טכנולוגיות וחובב פשעים קלאסיים, שנהנה לשחק את איש העולם הגדול של המסתורין", תפקיד שהוא מילא במשך ארבע עונות. בשנת 2019 לוהק לתפקיד "גרג לי", סטודנט מבריק לרפואה, בסדרת הטלוויזיה "פנדורה".
בשנת 2021 לוהק לתפקיד בסרט "לבבות הארגמן".
ב-2023 החל לשחק בסדרה הדבר האחרון שהוא אמר לי בכיכובה של ג'ניפר גארנר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | Good Luck with Everything | אהרון |  |
| 2020 | Paper Tiger | קווין |  |
| 2021 | הדברים הקטנים | השוטר אנדרסון |  |
| 2022 | לבבות הארגמן | טובי |  |
| TBA | I Am Mortal | ארמרוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | הפסיפיק | חייל יפני בן 14 | פרק: "Okinawa" |
| 2009–2011 | שכנים שכנים | דייל 'מקא' מקגרגור | 14 פרקים |
| 2014–2018 | שומרי האוצרות | אזיקיאל ג'ונס | תפקיד ראשי (4 עונות); 42 פרקים |
| 2019 | NCIS: לוס אנג'לס | פאנג קונג לי | פרק: "Till Death Do Us Part" |
| 2019 | פנדורה | גרג לי | 7 פרקים |
| 2020 | הוואי חמש -אפס | אנדו | 2 פרקים |
| 2020–הווה | מוקד 911 | אלברט האן | תפקיד אורח (עונה 3) תפקיד ראשי (עונה 4) |
| 2021–הווה | ננסי דרו | הסוכן פארק | תפקיד חוזר (עונה 3 ואילך) |
| 2023 | הדבר האחרון שהוא אמר לי | בובי פארק | מיני-סדרה |
הערות שוליים

↑  "Turn Broadcasting Press Release". pressroom.turner.com. אורכב מ-המקור ב-9 בינואר 2015. נבדק ב-9 בינואר 2015. {{cite web}}:  (עזרה)
↑  "Ent. Drive-Thru". entertainmentdrivethru.com. אורכב מ-המקור ב-9 בינואר 2015. נבדק ב-9 בינואר 2015. {{cite web}}:  (עזרה)
↑  Nellie Andreeva (10 באפריל 2014). "TNT Greenlights 'The Librarian' Offshoot Series Starring Rebecca Romijn; Noah Wyle Closes Deal To EP, Recur As Flynn Carsen". Deadline Hollywood. נבדק ב-28 בספטמבר 2019. {{cite web}}:  (עזרה)
↑  Nellie Andreeva (6 במאי 2019). "'Pandora': Priscilla Quintana To Headline The CW Summer Sci-Fi Action Series; Full Cast Set". Deadline Hollywood. נבדק ב-28 בספטמבר 2019. {{cite web}}:  (עזרה)
↑  Matt Grobar, Deadline, Deadline, ‏2 באוגוסט 2021
↑  Kroll, Justin (31 באוקטובר 2019). "Denzel Washington's 'Little Things' Casts John Harlan Kim (EXCLUSIVE)". Variety. נבדק ב-31 באוקטובר 2019. {{cite web}}:  (עזרה)
↑  https://tvline.com/2020/08/27/911-season-4-cast-john-harlan-kim-series-regular-albert/
| --- | --- |
בקרת זהויות :  LCCN: no2019043341  VIAF: 7155409623908740726   WorldCat (עם VIAF): 7155409623908740726
בריכת שמש

בריכת שמש במדבר אטאקאמה
בריכת שמש היא בריכה להפקת אנרגיה סולארית.
עקרון פעולה

בריכת שמש היא בריכת מים שתוכננה למניעת איבוד חום בגלל מוליכות חום, כך שאנרגיית אור מהשמש הנספגת כאנרגיית חום במים, נאגרת בבריכה ואינה אובדת לסביבה. האמצעי העיקרי המשמש למניעת איבוד חום הוא שימוש במים במליחות גבוהה, כך שריכוז המלח  עולה ככל שמעמיקים בבריכה. מבנה זה יוצר "מלכודת חום" הגורמת לכך שהחום נאגר בבריכה וממעט להיפלט ממנה. נעשו גם ניסיונות למנוע איבוד חום בעזרת ג'ל ושיטות אחרות, אך אלו היו פחות מוצלחות.
בריכת השמש מתגברת על הבעיה העיקרית של ניצול אנרגיה מהשמש, שהיא העלות הגבוהה של הקולטים לספיגת אור השמש ודודי המים לאגירת המים החמים. בבריכת שמש, הבריכה, שעלותה נמוכה, משמשת בו זמנית לספיגת האנרגיה ואגירתו. 
בריכת שמש יכולה להיות בריכה טבעית או בריכה מלאכותית.
בבריכה רגילה חודרות קרני השמש דרך המים ונבלעות בקרקעית הבריכה. קרניים אלה מחממות את שכבת המים התחתונה, שעם חימומה הופכת לצפופה פחות. שכבת המים החמים עולה אל פני השטח ומתקררת. בבריכת שמש, שכבת המים התחתונה מלוחה יותר מהשכבה העליונה. קרני השמש מחממות את השכבה התחתונה, אולם בשל מליחות היא כבדה יותר משכבת המים המתוקים שמעליה ולא יכולה לעלות למעלה ולהתקרר. בדרך זו נצבר חום רב בשכבה התחתונה, ושכבת המים המתוקים שמעליה מהווה מעין שכבת בידוד.
דרכים שונות נוסו לניצול האנרגיה שנאגרה בבריכת השמש. בחלק מהבריכות מחממים נוזל המועבר למתקן חימום קונבנציונלי להמשך החימום וליצירת קיטור. באחרות מחממים את הנוזל לטמפרטורה גבוהה ועושים בנוזל שימוש ישיר להפקת אנרגיה.
בבריכות לייצור חשמל, בקרקעית הבריכה מניחים צנרת המכילה נוזל. קרני השמש מחממות את תחתית הבריכה ולכן הנוזל מתחמם והופך לאדים. הצנרת מכוונת את האדים אל עבר טורבינה, המסתובבת מהלחץ הנוצר על כנפיה ומסובבת גנרטור המייצר אנרגיה חשמלית.